《月夜纳凉》
宋代·于石

天地空无半点尘，翛然池馆浸虚明。
几更今古月常在，一片襟怀水共清。
风定波摇晴树影，鱼翻露泻翠荷声。
炎凉圆缺须臾事，我独於斯感世情。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。